Esik eső gyalog útra
Esik eső gyalog útra,
Barna kis lány megy a kútra.
Jaj de takaros barna lány,
Kétszer csókol egymás után.

Jaj be régen nem láttalak,
Sem elő nem találtalak.
Piros két orczád meghervadt,
Mióta nem csókoltalak.

Bár ide se jöttél volna,
Vagy bár el se mennél soha.
Kisérjen el a Jehova,
Galambom, a szállásodra.

Jaj ha elmégysz, meg nem foglak,
De még egyszer megcsókollak.
Utójára is azt mondom,
Áldjon meg az ég, galambom.
Népköltészet